Gandia reforça la seua oferta turística en Falles amb visites guiades
12 març 2025

## Gandia reforça la seua oferta turística en Falles amb visites guiades12 març 2025Última actualització: 12 març 2025

![](../gestion/img/074cf0220181be68177dc0c6b192f535ca47e359cb0d8abc92cfa64b289ee2bb.jpg)  
  

El Departament de Turisme de Gandia ha obert la inscripció a una sèrie de visites guiades –Gandia en Falles– amb preus reduïts perquè residents i turistes coneguen de prop les nostres festes josefines i monuments de la mà d'experts guies locals. Aquestes rutes es duran a terme entre el 16 i el 19 de març i eixiran des de diferents punts de la ciutat.

La regidora delegada de Turisme, **Balbina Sendra,** ha destacat que aquest tipus d'accions ajuden a _“integrar el turista a la festa i que conega millor una celebració tan important com les falles”. “Creiem que és una iniciativa que pot ajudar a fidelitzar i difondre les falles de Gandia en altres llocs”._

  
Les visites començaran aquest diumenge, 16 de març, a les 11:00 h, des de la plaça de les Escoles Pies.

El dilluns 17, hi haurà dues sessions, una a les 11:00 h i una altra a les 17:00 h, que també eixiran des de la plaça de les Escoles Pies.

El dimarts 18, a les 11:00 h, es realitzarà una visita guiada en anglés i, a la vesprada, una altra a les 17:00 h.

Finalment, el dimecres 19, a les 11:00 h, es farà una visita especial per les Falles del Districte Grau, que eixirà des del monòlit a Jaume I.

El preu dels tiquets és de 10 € per als adults i 4 € per a xiquets d'entre 4 i 12 anys.

Les reserves es poden fer a través de la web oficial del Departament de Turisme:  
https://www.visitgandia.com/pag/4806/visita-guiada-fallas-2025.html.

[Twittear](https://twitter.com/share)